**Fundargerð aðalfundar Foreldrafélags Grunnskólans í Borgarnesi þriðjudaginn 3.júní klukkan 20:00, haldinn í matsal Grunnskólans í Borgarnesi.
Mættir: Fimm úr stjórn (Katla, Birgitta, Karl, Lilja og Ingibjörg) og eitt foreldri.**

Formaður Katla Gunnarsdóttir setti fundinn og bauð fundarmenn velkomna. Gengið var til dagskrár.

Dagskrá fundar er samkvæmt lögum félags:

**1. Formaður setur fundinn**Formaður kemur með tillögu að halda aðalfund að hausti, ekki að vori.

**2. Kosinn fundarstjóri**Stungið var uppá Lilju Grétu Kr. Norðdahl gjaldkera sem fundarstjóra, samþykkt.

**3. Kosinn fundarritari**Stungið var uppá Ingibjörgu Jónasdóttur ritara í embætti fundarritara, samþykkt.

**4. Formaður gefur skýrslu um starfsemi á liðnu starfsári**Sendir voru greiðsluseðlar á hvert heimili. Aðeins eitt gjald, 1.500 kr.-
Foreldrafélagið hitti kokk skólans í vetur og fengum við að skoða mötuneytið.
Við styrktum skólann um 200.000 kr.- og ætlar skólinn að kaupa búnað í náttúrufræðistofuna.

Á Öskudaginn keypti foreldrafélagið nammi og útbúið var „köttinn í sekknum“. Það leist öllum vel á fyrirkomulagið sem var haft – öskudagurinn á skólatíma og haldinn í skólanum.

Sent var erindi til fræðslunefndarinnar vegna umferðaröryggis barna á leið í skólann.

**5. Gjaldkeri leggur fram og útskýrir áritaða reikninga. Samþykki fundarmeðlima**Lilja gjaldkeri fer yfir reikninga. Góð skil á félagsgjöldum.

**6. Stjórnarkjör - tillaga um að skipti stjórnar fari fram í lok ágúst á nýju skólaári.**Samþykkt að aðalfundur verði haldinn að hausti hér eftir. Skipti stjórnar mun fara fram næsta haust. Næsti aðalfundur mun þá vera haustið 2022.

Fleira ekki gert. Fundi slitið klukkan 20:52.

Ingibjörg Jónasdóttir, fundarritari.